钦定古今图书集成/明伦汇编/闺媛典/第125卷 > 姚荣妻黄氏
## 钦定古今图书集成/明伦汇编/闺媛典/第125卷 > 姚荣妻黄氏

按《苏州府志》：“黄氏名妙清，吴县人，姚荣妻。夫病亡，氏
年二十九，子文聪才二岁，贫甚，力纺绩。或劝更嫁，不
听。后十二年，张士诚据姑苏，乱兵掠文聪去，二年不
闻问。或曰：‘昔日有子可无嫁，今子俘不嫁将焉恃’？氏
曰：‘我岂以子存亡为去留哉’！终不听。又四年，文聪脱
身归，黄惊喜且泣曰：‘姚氏有后，我死亦无憾矣’。洪武”
七年，御史以闻，诏旌其门